**НАРОДНО ЧИТАЛИЩЕ „ПРОСВЕТА 1927г.“**

 **с. Голямо Крушево, ул. Пеньо Пенев 35; общ. Болярово; обл. Ямбол; e-mail:** **g.krushevochit@abv.bg**

**ДОКЛАД**

за дейността на НЧ „Просвета 1927г.“ през 2023 година

Дейността в НЧ „Просвета 1927г.“ през 2023 година бе подчинена на следните цели: да продължи да съществува като самоуправляващ се културен институт ; извън сферата на политиката; да спомага за създаване и обмен на културни ценности ; опазване народните, местни традиции, обичаи и фолклор.

Промени в структурата на читалището няма: библиотека и читалище се обслужват от един човек - Нели Борисова.

От 02.01.2023 година пренесохме голяма част от библиотечния фонд в определената ни сграда на Здравна служба поради предстоящ ремонт на сградата на читалището. Библиотечният фонд се състои от 4 473 тома, болшинството от които са застрашени от унищожение, тъй като таванът на стаята в която бяхме подредили и покрили по-големия брой книги по време на ремонта се срути върху тях. Ремонт беше направен само на канцеларията, коридора, библиотеката и на покрива само над тези стаи.

 За цялата 2023 година имаме регистрирани читатели – 46, посещения – 245 бр., заети библиотечни документи – 225 бр.

 **В библиотеката** бяха чествани бележити дати и годишнини, като периодично бяха предоставяни материали и книги за тях и подреждане на витрини както следва: 19.02. – в памет на Апостола; 01.03.- Баба Марта – мартеници от крушовската работилница. Част от изработените участваха в изложбата в Болярово; 22.03.-ден на водата и Първа пролет; за 25.03.-Благовещение; 28.03.- за 136 г. от рождението на Д.Дебелянов; 03-09.04.- за седмицата на гората и 22.04. – за Световния ден на земята; 23.04.- празник на книгата; табла и изложби имаше и за Цветница,Великден и Гергьовден. За 11.05- Ден на Св. Равноапостолни Методий и Кирил и за 24.05 – подходящи табла и украса. На 2 юни положихме цветя и се преклонихме пред крушовските герои и всички, дали живота си в служба на Отечеството и табло за Ботев, за 24.06.- за Еньовден. Табла и витрини имаше и за 05.07 – откриване на жътвата, 09.07.-173 г. от рождението на Иван Вазов. През месец септември отбелязахме 06. и 22. Деня на съединението и Деня на независимостта. Имаше табла за Световния ден на хляба – 16.10. и за Деня на народните будители – 01.11. Участвахме в Коледната изложба в Болярово.

 А сега за **организираните 14 празнични събития** през 2023г.:

 Богоявление отбелязахме с посещение на храма „Успение Богородично“. На 20.01. в ритуалната зала на кметството с пресъздаване на обичая отпразнувахме Бабинден. Отново с пресъздаване на местната традиция отбелязахме 14.02- Трифон Зарезан. Посрещнахме 1-ви март с мартеници и пожелания за здраве. В ритуалната зала беше и 08.03- Деня на жената с изложба на произведения от сръчни крушовски ръце, с песни и хумор. Посрещането на Първа пролет съчетахме с годишното отчетно събрание. Украсихме площадката пред кметството за Цветница и Великден като ги отпразнувахме в двора на църквата. На 24.06. посрещнахме Еньовден с бране на билки, песни и хоро. Поздравихме земеделците според обичая с откриване на жътвата. На празника на Голямо Крушево бяхме поканили фолклорните групи на Стефан Караджово, Мамарчево и Воден, както и оркестър „Жарава“ от град Бургас. Те доставиха радост на жители и гости на селото с прекрасните си изпълнения.

 С малко закъснение отбелязахме и деня на възрастните хора. И изпратихме 2023 година с Коледна традиционна трапеза, тържество и новогодишна заря и хора.

**Групата за автентичен фолклор „Крушов цвят“** имаше следните 8 изяви: участие в концерта за Деня на самодейността и Трети март в Болярово на 02.03.; на 04.06. участието ни в събора при „Св.Троица“-Тополовград завърши с награда.; Приехме поканата и за събора „Странджа пее“-с.Денница на 17.06.; Участвахме с удоволствие в събора – надпяване и „Златна игла“ при храм „Рождество Пресвято Богородично“ в местността „Дрънчи дупка“ край с.Мелница и отново се върнахме с награда.; на 09.09. уважихме и поканата за събора – 110 г. село Крайново. Групата за автентичен фолклор естествено беше основният участник в пресъздаването на народните обичаи на Бабинден, Трифон Зарезан, Еньовден и Жътва .

 Читалищното настоятелство изказва **искрени благодарности на всички доброволци, както и на участничките в групата за автентичен фолклор „Крушов цвят“,** допринесли с участието и помощта си за успешно осъществяване на заплануваните дейности.

 Основна цел на библиотеката и през тази година ще бъде да осигури разнообразни информационни ресурси и услуги, доколкото и позволяват наличностите, да отговаря на потребностите на отделните ползватели от образование, хобита, информация и личностно развитие, включително за развлечение и почивка, да подпомага учениците потърсили необходимата им литература през ваканциите.

 През 2024 година ще продължаваме да популяризираме местните обичаи и традиции с участието на групата за автентичен фолклор и всички, които имат желание да се включват в празниците.

 Пожелаваме на всички наши членове и на общността, макар и малобройни да се включват още по-активно във всички мероприятия.

 Докладът е приет на общо събрание на НЧ „Просвета 1927г.“ с Протокол №1 от ……

………………

Секретар:………………

/Нели Борисова/ Председател:……………

 /Стефка Ковачева-Димитрова/